નિર્ધારીત સમયમાં સ્કોર 1-1થી સરભર રહેવાના કારણે એક્સ્ટ્રા ટાઈમ આપવામાં આવ્યો હતો અને આ એક્સ્ટ્રા ટાઈમમાં જૂવેન્ટસ માટે રમતા મેન્ડઝુકિકે 109મી મિનિટે ગોલ નોંધાવીને ઈંગ્લેન્ડની ટીમ અને તેના સમર્થકોનું દિલ તોડી નાંખ્યું હતું. ઈંગ્લેન્ડને મેચની પાંચમી મિનિટે જ ફ્રી કિક મળી હતી અને તેનો ફાયદો ઉઠાવતા કેઈરન ટ્રિપિયરે ગોલ નોંધાવીને ટીમને 1-0ની સરસાઈ અપાવી દીધી હતી. પ્રથમ હાફમાં ઈંગ્લેન્ડ 1-0થી આગળ રહ્યું હતું પરંતુ બીજા હાફમાં ક્રોએશિયા વધારે આક્રમક બન્યું હતું અને ઈવાન પેરિસિકે ગોલ નોંધાવીને સ્કોર 1-1થી સરભર કર્યો હતો. અંતે એક્સ્ટ્રા ટાઈમમાં ક્રોએશિયાએ વિજય નોંધાવ્યો હતો.